CELEX: 62019CN0909
Language: et
Date: 2019-12-11 00:00:00
Title: Kohtuasi C-909/19: Eelotsusetaotlus, mille on esitanud Curtea de Apel Iaşi (Rumeenia) 11. detsembril 2019 – BX versus Unitatea Administrativ Teritorială D.

15.6.2020   
            
            
               ET
            
            
               Euroopa Liidu Teataja
            
            
               C 201/5
            
         
      Eelotsusetaotlus, mille on esitanud Curtea de Apel Iaşi (Rumeenia) 11. detsembril 2019 – BX versus Unitatea Administrativ Teritorială D.
      (Kohtuasi C-909/19)
      (2020/C 201/08)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Iaşi
      
         Põhikohtuasja pooled
      
      
         Apellant: BX
      
         Vastustaja: Unitatea Administrativ Teritorială D.
      
         Eelotsuse küsimused
      
      
                  1.
               
               
                  Kas direktiivi 2003/88/EÜ, mis käsitleb tööaja korralduse teatavaid aspekte, (1) artikli 2 punkti 1 tuleb tõlgendada nii, et ajavahemik, mil töötaja osaleb kohustuslikul erialakoolitusel pärast tavalise tööaja lõppu koolitusteenuse pakkuja asukohas väljaspool töötaja töökohta ning mille vältel viimane ei täida oma töökohustusi, on „tööaeg“?
               
            
                  2.
               
               
                  Kui esimesele küsimusele vastatakse eitavalt, siis kas Euroopa Liidu põhiõiguste harta artikli 31 lõiget 2 ja direktiivi 2003/88/EÜ artikli 2 punkti 2 ning artikleid 3, 5 ja 6 tuleb tõlgendada nii, et nendega on vastuolus riigisisesed õigusnormid, mis näevad küll ette töötaja erialakoolituse vajaduse, kuid ei kohusta tööandjat järgima töötaja puhkeaega, mis puudutab koolituse toimumise ajakava?
               
            
         (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT 2003, L 299, lk 9; ELT eriväljaanne 05/04, lk 381).